Apie bel 911Argieffoto (Foto: David M. Jensen (Storkk) via Wikimedia Commons) Die polisie in Kalifornië het na ŉ dieretuin gehaas ná ŉ 911-noodoproep, net om uit te vind dit is ŉ apie wat gebel het. Versenders het beamptes gestuur om ŉ moontlike noodgeval te ondersoek ná hulle Saterdagaand ŉ oproep ontvang het wat afgelui het. Beamptes van die sheriff se kantoor in San Luis Obispo County het bepaal die oproep is gemaak by Zoo to You, ŉ bewaringspark sowat 320 km noord van Los Angeles. Hulle kon egter nie enige mense vind wat hulp benodig nie. Hulle het begin ondersoek instel – vasbeslote om die raaisel op te los. “En toe het hulle besef … dit was waarskynlik Route, ŉ mantelaap,” lui ŉ plasing op sosiale media deur die sheriff se kantoor. “Route het glo die dieretuin se selfoon opgetel. Dit was in ŉ gholfkarretjie wat gebruik word om op die dieretuin se 400 hektaar groot perseel rond te ry.” Mantelape is van nature baie nuuskierig en hulle peuter graag met voorwerpe wat hulle optel. “En dit is presies wat Route gedoen het. Dit was toevallig net die regte kombinasie van nommers om ons te bel.”